wickkiey/tamil-wikipedia-chunked huggingface dataset:
# ஆடுதுறை - 57

## சாகுபடி

ஆடுதுறை - 57 நல்ல நீர் தக்கவைப்பு திறன் கொண்ட நன்கு வடிகால் வசதியுள்ள மண்ணில் செழித்து வளரும். நைட்ரசன், பாசுபரசு மற்றும் பொட்டாசியம் உள்ளிட்ட போதுமான மண் ஊட்டச்சத்துக்கள், பொருத்தமான கரிமப் பொருட்களின் உள்ளடக்கத்துடன், இந்த வகை தானிய மகசூல் திறனை அதிகரிப்பதில் முக்கியப் பங்கு வகிப்பதாகவும், உகந்த மகசூலை அடைய சரியான நீர் மேலாண்மை மிக முக்கியமானது என்றும், பூக்கும் மற்றும் தானிய உருவாக்கம் போன்ற முக்கியமான வளர்ச்சி நிலைகளில் போதுமான நீர்ப்பாசனம் வழங்குவது நல்லது என்றும், தேங்கி நிற்கும் நீர் அல்லது நீர் தேங்கி நிற்கும் சூழ்நிலைகளைத் தவிர்ப்பதும் அவசியம் என கருதப்படுகிறது, ஏனெனில் அதிகப்படியான ஈரப்பதம் பூச்சி மற்றும் நோய் தாக்குதல்களுக்கு வழிவகுக்கும், ஒட்டுமொத்த மகசூலைக் குறைக்கும் என கூறப்படுகிறது.
# மஸ்துங் மாவட்டம்

**மஸ்துங் மாவட்டம்** (*Mastung District*), பாகிஸ்தான் நாட்டின் பலூசிஸ்தான் மாகாணத்தின் 37 மாவட்டங்களில் ஒன்றாகும். இதன் தலைமையிடம் மஸ்துங் நகரம் ஆகும். மஸ்துங் நகரம், குவெட்டாவிற்கு தென்மேற்கே 50 கிலோமீட்டர் தொலைவில் உள்ளது.
# மஸ்துங் மாவட்டம்

## மாவட்ட எல்லைகள்

மஸ்துங் மாவட்டத்திற்கு வடக்கே குவெட்டா மாவட்டம், தெற்கே கலாத் மாவட்டம், கிழக்கே கட்சி மாவட்டம், தென்மேற்கே நுஸ்கி மாவட்டம் எல்லைகளாக உள்ளது.
# மஸ்துங் மாவட்டம்

## மாவட்ட நிர்வாகம்

மஸ்துங் மாவட்டம் தஸ்த் மஸ்துங் வட்டம், மஸ்துங் வட்டம், காத் கூச்சா வட்டம் மற்றும் கர்திகேப் வட்டம் என 4 வருவாய் வட்டங்களைக் கொண்டுள்ளது.
# மஸ்துங் மாவட்டம்

## மக்கள் தொகை பரம்பல்

2023 பாக்கித்தான் மக்கள் தொகை கணக்கெடுப்பின்படி 43,695 குடியிருப்புகள் கொண்ட மஸ்துங் மாவட்டத்தின் மொத்த மக்கள் தொகை
3,13,271 ஆகும். பாலின விகிதம் 113.70 ஆண்களுக்கு 100 பெண்கள் வீதம் உள்ளனர். சராசரி எழுத்தறிவு
45.97% ஆகும்.10 வயதிற்குட்பட்ட குழந்தைகள் 1,09,539 (35.07%) ஆக உள்ளனர். 40,374 (12.89%) மக்கள் நகர்புறங்களில் வாழ்கின்றனர். சமயச் சிறுபான்மையோர் 1,696 (0.54%) ஆக உள்ளனர்.
# மஸ்துங் மாவட்டம்

## மக்கள் தொகை பரம்பல்

### மொழிகள்

இம்மாவட்டத்தில் பிராகுயி மொழியை 89.05% பேரும், பலூச்சி மொழியை 7.19% பேரும், பஷ்தூ மொழியை 2.12% பேரும், பிற மொழிகளை 1.64% பேரும் பேசுகின்றனர்.
# ஒருவன்

**ஒருவன்** என்பது 1999-இல் சுரேஷ் கிருஷ்ணா இயக்கத்தில் வெளியான அதிரடி இந்தியத் தமிழ்த் திரைப்படமாகும். சரத் குமார், பூஜா பத்ரா, தேவயானி ஆகியோர் நடித்திருந்தனர்.
# ஒருவன்

## இசை

திரைப்படத்தின் பாடல்கள், பின்னணி இசை ஆகியவற்றிற்கு தேவா இசையமைத்திருந்தார்.  
| "சின்ன இரோஜா" | ஹரிஹரன் | பழநிபாரதி |  |
| --- | --- | --- | --- |
| "கோபாலா கோபாலா" | தேவா, எஸ். பி. பாலசுப்பிரமணியம், சுஜாதா மோகன் | கலைகுமார் |  |
| "ஓ நந்தினி" | எஸ். பி. பாலசுப்பிரமணியம், சுஜாதா | இரா. இரவிசங்கர் |  |
| "வரேவா" | வந்தேமாதரம் சீனிவாசு | பழனி பாரதி |  |
| "வந்தாச்சு வந்தாச்சு" | மனோ, சுஜாதா | கலைகுமார் | } |
# கே. தாயத்

பொதுவாக **கே. தாயத்** என அழைக்கபடும் **தாயத் குஞ்சனந்தன்** (17 பிப்ரவரி 1927 - 4 திசம்பர் 2011) என்பவர் மலையாள மொழி சிறார் இலக்கியம், நாடகங்கள் ஆகியவற்றை எழுதிய ஒரு எழுத்தாளர் ஆவார். இவர் 42 புத்தகங்களையும் நூற்றுக்கும் மேற்பட்ட வானொலி நாடகங்களையும் எழுதியுள்ளார். இவர் ஒரு பள்ளி ஆசிரியராகவும் இருந்தார், மேலும் இலக்கியத் துறையில் பல்வேறு விருதுகளையும், கற்பித்தலில் சிறந்து விளங்கியத்காக ஒன்றிய மற்றும் மாநில அரசுகளின் விருதுகளையும் பெற்றுள்ளார்.
# கே. தாயத்

## வாழ்க்கை வரலாறு

இவர் 1927 ஆம் ஆண்டு பிப்ரவரி 17 ஆம் தேதி இன்றைய இந்திய மாநிலமான கேரளத்தில் உள்ள தலச்சேரிக்கு அருகிலுள்ள பன்னியன்னூரில் சந்து நம்பியார், லட்சுமி அம்மா ஆகிய இணையருக்கு மகனாகப் பிறந்தார். இவரது சகோதரர் தாயத் சங்கரன் ஒரு பிரபல எழுத்தாளர் மற்றொரு சகோதரரான தாயத்து பாலன் ஒரு சமூக ஆர்வலர் ஆவார். இவர் தனது கல்வியை குன்னும்மாள் மேல்நிலைப் பள்ளி, பிஇஎம்பி உயர்நிலைப் பள்ளி, கதிரூர் அரசு உயர்நிலைப் பள்ளி மற்றும் பிரென்னன் கல்லூரி ஆகியவற்றில் முடித்தார்.  
ஆசிரியர் பணியில் சேருவதற்கு முன்பு, இவர் திரையரங்குகளில் நுழைவுச் சீட்டு விற்பனையாளராகவும், துணைப் பதிவாளர் அலுவலகத்தில் எழுத்தராகவும், ராணுவ முகாமில் ஆபரேட்டராகவும், மெட்ராஸ் பொது மருத்துவமனையில் எழுத்தராகவும் சிறிது காலம் பணியாற்றினார். இவர் கோழிக்கோடு அகில இந்திய வானொலி நிலையத்திலும் பணியாற்றினார். கோழிக்கோடு, புதியாராவில் உள்ள புன்னச்சேரி உயர்நிலைப் பள்ளியிலும், கண்ணூரில் உள்ள சோக்லியில் உள்ள லட்சுமிவிலாசம் உயர்நிலைப் பள்ளியிலும் சில மாதங்கள் கற்பித்த பிறகு, 1952 இல் பனூர் உயர்நிலைப் பள்ளியில் பணிக்குச் சேர்ந்தார். இவர் அதே பள்ளியின் தலைமை ஆசிரியராக இருந்தபோது 1982 இல் பணியிலிருந்து ஓய்வு பெற்றார். இவர் 2011 திசம்பர் 4 அன்று தனது 85 வயதில் இறந்தார்.
# கே. தாயத்

## இலக்கிய வாழ்க்கை

இவர் கதை, கவிதை, நாடகம், சிறார் இலக்கியம், கட்டுரைகள் உட்பட 42 புத்தகங்களை எழுதியுள்ளார். இவரது முதல் சிறுகதைத் தொகுப்பு 1951 இல் வெளியான *புத்தன்கனி* ஆகும். இவரது முதல் கவிதைத் தொகுப்பான *பல்பதங்கள்* 1953 இல் வெளியிடப்பட்டது. இவரது *நாம் சங்கல போட்டிச்ச கதா,* என்பது இந்திய விடுதலைக்காக தங்கள் உயிரை ஈந்த பல விடுதலைப் போராட்ட வீரர்களின் கதைகளாகும். மாநில குழந்தைகள் இலக்கிய நிறுவனத்தால் வெளியிடப்பட்ட *"சுதந்திர சமரம் குட்டிக்கள்க்"* (குழந்தைகளுக்கான சுதந்திரப் போராட்ட வரலாறு) என்ற புத்தகத்தை எழுதுவதில் இவர் முக்கியப் பங்கு வகித்தார். தாயத் ஒரு சிறந்த பேச்சாளராகவும் இருந்தார். தாயத் நூற்றுக்கும் மேற்பட்ட வானொலி நாடகங்களையும் எழுதியுள்ளார். இவரது *தோட்டக்காரன் நாடகம்* கோழிக்கோடு அகில இந்திய வானொலியில் ஒளிபரப்பான ஊழியர் அல்லாத ஒருவரின் முதல் நாடகமாகும்.
# கே. தாயத்

## விருதுகள்

கே. தாயத்து பெற்ற சில விருதுகள் பின்வருமாறு.  
; இலக்கியத்திற்கான விருதுகள்  
- 1982: செருகாடு விருது - *கதை உறங்குன்ற வழியிலோடு*
- 1997: கேரள சங்கீத நாடக அகாடமி விருது (நாடகம்)
- 2002: கேரளச் சாகித்திய அகாதமி பரிசு - *சக்ரவர்த்தியே உரும்பு தின்னுன்னு*
- 2006: சி.ஜி. சாந்தகுமார் விருது - ஒட்டுமொத்த பங்களிப்பு
- கைரளி சிறுவர் புத்தக அறக்கட்டளை விருது - *நாடுகாணிச்சுரம்*
- பாம்பே நாடகவேதி விருது - *பகதூர் ஷா*
- அபுதாபி சக்தி விருது - *பகத் சிங்*
- கேரள அரசு குழந்தைகள் இலக்கிய நிறுவன விருது - *ஆலிவர் ட்விஸ்ட்*  
; கற்பித்தலுக்கான விருதுகள்  
- 1975: நல்லாசிரியருக்கான கேரள அரசு விருது.
- 1976: நல்லாசிரியருக்கான தேசிய விருது.
# தாயத் சங்கரன்

**தாயத் சங்கரன்** (*Thayat Sankaran*, 1924 - 1983) என்பவர் கேரளத்தைச் சேர்ந்த எழுத்தாளர், பத்திரிகையாளர், இலக்கிய விமர்சகர், அரசியல்வாதி, விடுதலைச் செய்ற்பாட்டாளர் ஆவார். சங்கரன் 1924 ஆம் ஆண்டு ஆகத்து 5 ஆம் நாள் தலச்சேரிக்கு அருகிலுள்ள பன்னியன்னூரில் பிறந்தார். ஆசிரியராக தனது வாழ்க்கையைத் தொடங்கிய இவர் கோழிக்கோடு கணபத் உயர்நிலைப் பள்ளியில் பத்து ஆண்டுகள் பணியாற்றினார். பின்னர், முதுகலைப் பட்டம் பெற்று பல்கலைக்கழக அளவில் ஆசிரியரானார். இவர் இந்திய தேசிய காங்கிரசிலும், பின்னர் பிரஜா கட்சியிலும், பிரஜா சோசலிசக் கட்சியிலும் பணியாற்றி, பின்னர் இந்திய மார்க்சிய பொதுவுடமைக் கட்சியில் சேர்ந்தார். கோழிக்கோட்டில் இருந்து வெளியாகும் இடதுசாரி சார்பு வாரார்நித செய்தித்தாளான *விப்லவத்தின்* ஆசிரியராக இருந்தார். நக்சல் வர்கீசின் மரணம் குறித்த சர்ச்சைக்குரிய எழுத்துக்களைத் தொடர்ந்து தாயத் *விப்லம்* இதழ் பணியில் இருந்து விலகினார். 1982–85 காலகட்டத்தில், இவர் *தேசாபிமானி* வார இதழின் ஆசிரியராக இருந்தார். யாருடைய எதிர்ப்பையும் பொருட்படுத்தாமல் இலக்கியத்திலும் அரசியலிலும் தனது கருத்துக்களைத் துணிச்சலாக வெளிப்படுத்தினார். இவர் கேரள கிரந்தசாலா சங்கம் மற்றும் புரோகமான கலா சாகித்ய சங்கத்துடன் தொடர்புடையவர். இவர் பல புத்தகங்களை வெளியிட்டார். இவரது படைப்பான *மானசிகமயா ஆதிமதம்* 1968 ஆம் ஆண்டு இலக்கிய விமர்சனத்திற்கான கேரள சாகித்ய அகாடமி விருதைப் பெற்றது. இவர் 1983 மார்ச் 23 அன்று பம்பாயில் உள்ள டாடா நினைவு மருத்துவமனையில் இறந்தார்.
# தாயத் சங்கரன்

## தேர்ந்தெடுக்கப்பட்ட படைப்புகள்

- *புதிய பரிப்ரேக்ஷயம்* (പുതിയ പരിപ്രേക്ഷ്യം)
- *அனாச்சாதனம்* (അനാച്ഛാദനം)
- *அந்தர்தர்சனம்* (അന്തർദ്ദർശനം)
- *சீதயும் நிரூபகன்மாரும்* (സീതയും നിരൂപകന്മാരും)
- *சாஹித்ய தீப்தி* (സാഹിത്യദീപ്തി)
- *சிந்தா சௌரபம்* (ചിന്താസൗരഭം)
- *துரவஸ்த: ஒரு படனம்* (ദുരവസ്ഥ: ഒരു പഠനം)
- *ஆசான்: நவோத்தானத்தின்றெ கவி* (ആശാൻ: നവോത്ഥാനത്തിന്റെ കവി)
- *வள்ளத்தோல்: நவயுகத்தின்றெ கவி (വള്ളത്തോൾ: നവയുഗത്തിന്റെ കവി* )
- *ஜெயபிரகாஷ் நாராயணன்* (ജയപ്രകാശ് നാരായണൻ)
- *பார்லமெந்றறி ஜனாதிபத்யம்* (പാർലമെന്ററി ജനാധിപത്യം)
- *பிறவியும் வளர்ச்சயும்* (പിറവിയും വളർച്ചയും)
- *பாரதீய நவோத்தானத்திந்றெ ரூபரேக (ഭാരതീയ നവോത്ഥാനത്തിന്റെ രൂപരേഖ* )
- *இந்தியன் வித்யாப்யாசம் நூற்றாண்டுகளிலூடெ* (ഇന്ത്യൻ വിദ്യാഭ്യാസം നൂറ്റാണ്ടുകളിലൂടെ)
- *மானசிகமாய அடிமத்தம்* (മാനസികമായ അടിമത്തം)
# தாண்டலம் ஆஃபினியம் கார்பைடு

**தாண்டலம் ஆஃபினியம் கார்பைடு** (*Tantalum hafnium carbide*) என்பது Ta<sub>4</sub>HfC<sub>5</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேரமமாகும். Ta<sub>x</sub>Hf<sub>y</sub>C<sub>x+y</sub> என்ற பொது வாய்ப்பாட்டால் இச்சேர்மம் அடையாளப்படுத்தப்படுகிறது. எளிதில் உருகாத வேதியியல் சேர்மமாகக் கருதப்படும் இது தாண்டலம் கார்பைடு மற்றும் ஆஃபினியம் கார்பைடு ஆகியவற்றின் திண்மக் கரைசலாகவும் கருதப்படுகிறது. முதலில் இது அறியப்பட்ட எந்தவொரு வேதிப் பொருளையும் விட அதிக உருகும் தன்மையைக் கொண்டிருப்பதாக கருதப்பட்டது. ஆனால் புதிய ஆராய்ச்சி ஆஃபினியம் கார்போநைட்ரைடு அதிக உருகுநிலையைக் கொண்டுள்ள சேர்மம் என்பது நிருபிக்கப்பட்டுள்ளது.
# தாண்டலம் ஆஃபினியம் கார்பைடு

## பண்புகள்

தனித்தனியாக, தாண்டலம், ஆஃபினியம் கார்பைடுகள் இருமச் சேர்மங்களில் மிக உயர்ந்த உருகுநிலைகளைக் கொண்டுள்ளன. இவை முறையே 4,041 கெல்வின் (3,768 °செல்சியசு; 6,814 °பாரங்கீட்டு) மற்றும் 4,232 கெல்வின் (3,959 °செல்சியசு; 7,158 °பாரங்கீட்டு) ஆகும். Ta<sub>4</sub>HfC<sub>5</sub> சேர்மத்துடன் கூடிய இவற்றின் "கலப்புலோகம்" 4,178 கெல்வின் (3,905 °செல்சியசு; 7,061 °பாரங்கீட்டு) என்ற உருகுநிலையைக் கொண்டுள்ளது.  
தாண்டலம் ஆஃபினியம் கார்பைடு உருகுநிலையின் மிகக் குறைவான அளவீடுகள் மட்டுமே பதிவாகியுள்ளன, ஏனெனில் அதிக வெப்பநிலையில் வெளிப்படையான சோதனை சிக்கல்கள் உள்ளன. 2,225–2,275°செல்சியசு வெப்பநிலையில் தாண்டலம் கார்பைடு-ஆஃபினியம் கார்பைடு திண்மக் கரைசல்களைப் பற்றிய 1965 ஆம் ஆண்டு நடத்தப்பட்ட ஆய்வில், தாண்டலம் ஆஃபினியம் கார்பைடு சேர்மத்திற்கான ஆவியாதல் விகிதத்தில் குறைந்தபட்சமும், இதனால் வெப்ப நிலைத்தன்மையில் அதிகபட்சமும் கண்டறியப்பட்டது. இந்த விகிதம் தங்குதனின் விகிதத்துடன் ஒப்பிடத்தக்கது மற்றும் மாதிரிகளின் ஆரம்ப அடர்த்தியைப் பொறுத்து பலம் அமைகிறது. அவை தாண்டலம் கார்பைடு-ஆஃபினியம் கார்பைடு தூள் கலவைகளிலிருந்து சூடுபடுத்தி பிணைக்கப்பட்டு செய்யப்பட்டன. மேலும் வெப்பநிலையும் 2,225–2,275°செல்சியசு வெப்பநிலையில் இருந்தன. ஒரு தனி ஆய்வில், TaC-HfC திண்மக் கரைசல்களில் தாண்டலம் ஆஃபினியம் கார்பைடு குறைந்தபட்ச ஆக்சிசனேற்ற விகிதத்தைக் கொண்டிருப்பது கண்டறியப்பட்டது.  
தாண்டலம் ஆஃபினியம் கார்பைடு குட்ஃபெல்லோ நிறுவனத்தால் 45μm தூளாகத் தயாரிக்கப்பட்டது. $9,540/கி.கி (99.0% தூய்ய்மை) என்ற விலைக்கும் விற்கப்பட்டது.
# தாண்டலம் ஆஃபினியம் கார்பைடு

## கட்டமைப்பு

தனிப்பட்ட தாண்டலம் மற்றும் ஆஃபினியம் கார்பைடுகள் ஒரு பாறை உப்பு கனசதுர அணிக்கோவை அமைப்பைக் கொண்டுள்ளன. அவை பொதுவாக கார்பன் எண்ணிக்கை குறைபாடுடையவை. TaCx மற்றும் HfCx என்ற பெயரளவு வாய்ப்பாடுகளைக் கொண்டுள்ளன. இதில் Ta தனிமத்திற்கு x = 0.7–1.0 மற்றும் Hf தனிமத்திற்கு x = 0.56–1.0 என்ற மதிப்புகள் உள்ளன. அவற்றின் சில திடமான கரைசல்களுக்கு இதே அமைப்பு காணப்படுகிறது. எக்சு-கதிர் விளிம்பு விளைவு தரவுகளிலிருந்து கணக்கிடப்பட்ட அடர்த்தி Ta <sub>0.5</sub>Hf<sub>0.5</sub>C சேர்மத்திற்கு 13.6 கி/செ.மீ<sup>3</sup> ஆகும். 14.76 கி/செ.மீ<sup>3</sup> அடர்த்தி, அறுகோண நிக்கல் ஆர்சனிக்கு-வகை கட்டமைப்பு (இடக்குழு P63/mmc, எண். 194, பியர்சன் குறியீடு hP4) Ta <sub>0.9</sub>Hf<sub>0.1</sub>C<sub>0.5</sub> சேர்மத்திற்குப் பதிவாகியுள்ளது.
# க. கு. குருமூர்த்தி

**க. கு. குருமூர்த்தி** (*G. G. Gurumoorthy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் ஈரோடு மாவட்டம் குருவாரெட்டியூர் கிராமத்தினைச் சேர்ந்தவர். பவானியில் உள்ள அரசு உயர்நிலைப் பள்ளியில் பள்ளிப் படிப்பினை முடித்துள்ளார். காங்கிரசு கட்சி சார்பில் 1957 முதல் 1962 வரை சட்டமன்ற உறுப்பினராகப் பணியாற்றிய இவர் சுயேச்சையாக 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பவானி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# கவிந்திர தீர்த்தர்

**கவிந்திர தீர்த்தர்** (*Kavindra Tirtha*) (கி. பி. 1333-) ஒரு துவைத<nowiki/>த் தத்துவஞானியும், துறவியும், அறிஞரும் ஆவார். இவர் இவர் மத்துவாச்சாரியாருக்கு அடுத்தடுத்து உத்திராதி மடத்தின் ஏழாவது பீடாதிபதியாக இருந்தார்.
# கவிந்திர தீர்த்தர்

## வாழ்க்கை

கவிந்திரன் தனது முந்தைய வாழ்க்கை கட்டத்தில் வாதரத்னவல்லி எழுதிய விஷ்ணுதாசாச்சாரியருடன் இணைந்து பணியாற்றியுள்ளார்.
# உசியார்பூர் சட்டமன்றத் தொகுதி

**உசியார்பூர் சட்டமன்றத் தொகுதி** *(Ujiarpur Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது சமஸ்திபூர் மாவட்டத்தில் அமைந்துள்ளது. உசியார்பூர், உஜியார்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.2008 ஆம் ஆண்டின் எல்லை நிர்ணய உத்தரவைத் தொடர்ந்து இந்த தொகுதி உருவாக்கப்பட்டது.
# உசியார்பூர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2010 | துர்கா பிரசாத் சிங் | rowspan=3 | இராச்டிரிய ஜனதா தளம் |
| 2015 | அலோக் குமார் மேத்தா |  |  |
| 2020 |  |  |  |
# முதலீட்டாளர் கல்வி மற்றும் பாதுகாப்பு நிதி

**முதலீட்டாளர் கல்வி மற்றும் பாதுகாப்பு நிதி** (*Investor Education and Protection Fund*), இந்திய நிறுவன சட்டம் 2013, பிரிவு 125இன் கீழ் இந்திய அரசால் நிறுவப்பட்டது. இதன் நோக்கம் நிறுவன முதலீட்டாளர்களின் நலன்களைப் பாதுகாப்பதற்கும், விழிப்புணர்வை ஊக்குவிப்பதற்கும் ஆகும். ஒரு நிறுவனத்தின் முதலீட்டாளர்களுக்குச் சொந்தமான செலுத்தப்படாத அல்லது கோரப்படாத தொகைகள் தொகுக்கப்பட்டு முதலீட்டாளர் கல்வி மற்றும் பாதுகாப்பு நிதியில் வரவு வைக்கப்படுகிறது. இதன் நிதிகல் முதலீட்டாளர் கல்வி மற்றும் பாதுகாப்பு நிதிகள் சட்டத்தின் கீழ் பல்வேறு நோக்கங்களுக்காகப் பயன்படுத்தப்படுகிறது.
# முதலீட்டாளர் கல்வி மற்றும் பாதுகாப்பு நிதி

## நிதி நிர்வாகம்

முதலீட்டாளர் கல்வி மற்றும் பாதுகாப்பு நிதியை நிர்வகிப்பதற்கு, இந்திய அரசால் நியமிக்கப்பட்ட ஒரு தலைவர், ஒரு தலைமை நிர்வாக அதிகாரி மற்றும் ஏழு உறுப்பினர்கள் கொண்ட முதலீட்டாளர் கல்வி மற்றும் பாதுகாப்பு நிதி ஆணையம் உள்ளது..  
இந்திய தலைமை தணிக்கையாளர்ருடன் கலந்து நிதி தொடர்பான கணக்குகள் மற்றும் பிற தொடர்புடைய பதிவுகளை பராமரிக்கிறது. இந்த ஆணையம் முதலீட்டாளர்களின் கோரப்படாத நிதியை முதலீட்டாளர் கல்வி மற்றும் பாதுகாப்பு நிதி சட்டத்தில் குறிப்பிடப்பட்டுள்ள நோக்கங்களுக்காக மட்டுமே பயன்படுத்திச் செலவிடும். இதன் கணக்குகளை இந்திய தலைமைக் கணக்குத் தணிக்கையாளர் தணிக்கை செய்வார். தணிக்கை செய்யப்பட்ட கணக்கு அறிக்கை மற்றும் வருடாந்திர அறிக்கையைகளையும் ஆணையம் இந்திய அரசுக்கு ஆண்டுதோறும் சமர்ப்பிக்கும். இந்திய அரசு அறிக்கைகளை நாடாளுமன்றத்தில் வைத்து விவாதம் நடத்தும்.
# முதலீட்டாளர் கல்வி மற்றும் பாதுகாப்பு நிதி

## நிதிக்கு வரவு வைக்கப்படும் தொகைகள்

- பரிமாற்றத் தேதியிலிருந்து ஏழு ஆண்டுகள் நிறுவனங்களால் செலுத்தப்படாதா அல்லது முதலீட்டாளர்களால் உரிமை கோரப்படாதா ஈவுத்தொகைகள் மற்றும் பங்குத் தொகைகள் முதலீட்டாளர் கல்வி மற்றும் பாதுகாப்பு நிதிக்கு வரவு வைக்கப்படும்.
- இந்திய நிறுவனங்கள் சட்டம், 1956 இன் பிரிவு 205A(5) இன் கீழ், இந்திய அரசின் பொது வருவாய் கணக்கிற்கு மாற்றப்படும் தொகை, இந்திய நிறுவனங்கள் சட்டம், 2013 இன் கீழ் செலுத்தப்படாமலோ அல்லது உரிமை கோரப்படாமலோ உள்ள தொகைகள்.
- .இந்திய முதலீட்டாளர் கல்வி மற்றும் பாதுகாப்பு நிதி தொகையிலிருந்து செய்யப்பட்ட முதலீடுகளிலிருந்து பெறப்பட்ட வட்டி அல்லது பிற வருமானங்கள்.
- வங்கி அல்லாத பிற நிதி நிறுவனங்களில் முதிர்ச்சியடைந்த வைப்புத் தொகைகள், அவை செலுத்த வேண்டிய தேதியிலிருந்து ஏழு ஆண்டுகளுக்கு உரிமை கோரப்படாமலும், செலுத்தப்படாமலும் உள்ள தொகைகள்.
- நிதி நிறுவனங்களில் முதிர்ச்சியடைந்த கடன் பத்திரங்கள் மற்றும் அவற்றின் மீது திரட்டப்பட்ட வட்டி, அவை செலுத்த வேண்டிய தேதியிலிருந்து ஏழு ஆண்டுகளுக்கு உரிமை கோரப்படாமலும் செலுத்தப்படாமலும் உள்ள தொகைகள்.
- நிறுவனங்களின் போனஸ் பங்குகள் மற்றும் முன்னுரிமைப் பங்குகளின் மீட்புத் தொகை, ஏழு அல்லது அதற்கு மேற்பட்ட ஆண்டுகளுக்கு உரிமை கோரப்படாமலும் அல்லது செலுத்தப்படாமலும் உள்ள தொகைகள்.
# முதலீட்டாளர் கல்வி மற்றும் பாதுகாப்பு நிதி

## நிதியை பயன்படுத்தும் முறைகள்

முதலீட்டாளர் கல்வி மற்றும் பாதுகாப்பு நிதி ஆணையம் பின்வரும் நோக்கங்களுக்காக மட்டுமே இதன் நிதியை பயன்படுத்த வேண்டும்.
- முதிர்ச்சியடைந்த கடன் பத்திரங்கள், முதிர்ச்சியடைந்த வைப்புத்தொகைகள், கோரப்படாத ஈவுத்தொகைகள், திருப்பிச் செலுத்த வேண்டிய விண்ணப்பப் பணம் மற்றும் அதன் வட்டி ஆகியவற்றிற்கான பணத்தைத் திரும்பப் பெறுதல்.
- முதலீட்டாளர்களின் விழிப்புணர்வு, கல்வி மற்றும் பாதுகாப்பை ஊக்குவித்தல்.
- தேசிய நிறுவன சட்ட தீர்ப்பாயத்தால் அனுமதிக்கப்பட்ட, சட்டத்தின் பிரிவு 37 மற்றும் 245 இன் கீழ், கடன் பத்திரதாரர்கள், உறுப்பினர்கள் அல்லது வைப்புத் தொகையாளர்களால் வழக்குகளைத் தொடர்வதற்காக ஏற்படும் சட்டச் செலவுகளைத் திருப்பிச் செலுத்துதல்.
# முதலீட்டாளர் கல்வி மற்றும் பாதுகாப்பு நிதி

## நிதிக்கு வரவு வைக்கப்பட்ட தொகைகயைத் திரும்பப் பெறுதல்

நிறுவனத்தால் செலுத்தப்படாத அல்லது கோரப்படாத தொகை, செலுத்தப்படாத ஈவுத்தொகை கணக்கிலிருந்து முதலீட்டாளர் நிதிக்கு மாற்றப்பட்ட தொகையை எந்தவொரு நபரோ அல்லது பங்குதாரரோ முதலீட்டாளர் நிதி பாதுகாப்பு ஆணையத்திடமிருந்து தங்கள் பணத்தைத் திரும்பப் பெறலாம். அவர்கள் சட்டத்தின் பிரிவு 125(3)(a) மற்றும் முதலீட்டாளர் கல்வி மற்றும் பாதுகாப்பு நிதி ஆணையம் (கணக்கியல், தணிக்கை, பரிமாற்றம் மற்றும் திரும்பப் பெறுதல்) விதிகள், 2016 இன் விதி 7(1) இன் கீழ் பரிந்துரைக்கப்பட்டபடி, IEPF-படிவம் 5ஐ பூர்த்தி செய்து அனுப்பி பணத்தைத் திரும்பப் பெறலாம்.
# சிபைலா

**சிபைலா** (*Sibylla*) என்பது *கைமனோபோடிடே* குடும்பத்தைச் சேர்ந்த கும்பிடுபூச்சி சிற்றினம் ஆகும். இது *சிபிலின்னே* என்ற துணைக் குடும்பத்தினைச் சார்ந்தது.
# சிபைலா

## விளக்கம்

*சிபைலா* சிற்றினங்கள் பக்கவாட்டு, முதுகுப்புற நீட்டிப்புகளுடன் நீண்ட மற்றும் மெல்லிய முன்மார்பினைக் கொண்டுள்ளன. தலை நான்கு பக்கவாட்டு கூர்முனைகளுடன் நிமிர்ந்த செயல்முறையைக் கொண்டுள்ளது.
# சிபைலா

## வகைப்பாட்டியல்

*மண்டோடியா* சிற்றினங்கள் *கோப்பு* பட்டியல்:
# சிபைலா

## வகைப்பாட்டியல்

### துணைப்பேரினம் *சிபில்லா*

1. *சிபில்லா டைவ்சு* <small>(கிக்லியோ-டோசு, 1915)</small>
1. *சிபில்லா டோலோசா* <small>(ராய், 1975)</small>
1. *சிபில்லா கிராஷியோசா* <small>(ரெஹ்ன், 1912)</small>
1. *சிபில்லா லிம்பாட்டா* <small>(கிக்லியோ-டோசு, 1915)</small>
1. *சிபில்லா மாகுலோசா* <small>(ராய், 1996)</small>
1. *சிபில்லா மர்மோராட்டா* <small>(ராய், 1996)</small>
1. *சிபில்லா பாலியகாந்தா* <small>(கெர்சுடீக்கர், 1889)</small>
1. *சிபில்லா பிரிதியோசா* <small>(இசுடால், 1856)</small> - **வகை இனங்கள்**
# சிபைலா

## வகைப்பாட்டியல்

### துணைப் பேரினம் *சிபிலோப்சிசு*

1. *சிபில்லா கிரிபினி* <small>(கிக்லியோ-டாஸ், 1915)</small>
1. *சிபில்லா ஓபெரோசா* <small>(ராய், 1996)</small>
1. *சிபில்லா பண்ணுலதா* <small>(கார்ச் 1894)</small>
1. *சிபில்லா பங்க்டாட்டா* <small>(ராய், 1996)</small>
1. *சிபில்லா வாண்டர்பிளாட்செனி* <small>(ராய், 1963)</small>
# மோர்வா சட்டமன்றத் தொகுதி

**மோர்வா சட்டமன்றத் தொகுதி** *(Morwa Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது சமஸ்திபூர் மாவட்டத்தில் அமைந்துள்ளது. மோர்வா, உஜியார்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# மோர்வா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2010 | பைத் நாத் சகானி | rowspan=2 | ஐக்கிய ஜனதா தளம் |
| 2015 | வித்யா சாகர் சிங் நிசாத் |  |  |
| 2020 | இரன்விசய் சாகு | இராச்டிரிய ஜனதா தளம் | } |
# பாராமாண்டிசு

*பாராமாண்டிசு* (*Paramantis*) என்பது கும்பிடுபூச்சி பேரினமாகும். இதில் கீழ்காணும் சிற்றினங்கள் அடங்கும்:  
- *பாராமாண்டிசு நேட்டலென்சிசு*
- *பாராமாண்டிசு நியாசனா*
- *பாராமாண்டிசு பிரசினா* - **மாதிரி இனம்**
- *பாராமாண்டிசு சாக்ரா*
- *பாராமாண்டிசு டோகனா*
- *பாராமாண்டிசு விக்டோரியானா*
- *பாராமாண்டிசு விரிடிசு*
# ஹப் மாவட்டம்

**ஹப் மாவட்டம்** (*Hub District*), பாகிஸ்தான் நாட்டின் பலூசிஸ்தான் மாகாணத்தின் 37 மாவட்டங்களில் ஒன்றாகும். ஹப் மாவட்டம் பலூசிஸ்தான் மாகாணத்தின் தென்கிழக்கில், சிந்து மாகாணத்தின் எல்லையை ஒட்டி அமைந்துள்ளது. இதன் நிர்வாகத் தலைமையிடம் ஹப் நகரம் ஆகும். ஹப் நகரம் மாகாணத் தலைநகரான குவெட்டாவிற்கு தெற்கே 663கிலோமீட்டர் தொலைவிலும்; தேசியத் தலைநகரான இசுலாமாபாத்துக்கு 1,431 கிலோமீட்டர் தொலைவிலும் உள்ளது.
# ஹப் மாவட்டம்

## மாவட்ட எல்லைகள்

6,716 சதுர கிலோமீட்டர் பரப்பளவு கொண்ட ஹப் மாவட்டத்தின் வடக்கில் குஷ்தர் மாவட்டம், கிழக்கில் சிந்து மாகாணம், தெற்கில் அரபுக்கடல் மற்றும் மேற்கில் லஸ்பெலா மாவட்டம் எல்லைகளாகக் கொண்டுள்ளது.
# ஹப் மாவட்டம்

## மாவட்ட நிர்வாகம்

ஹப் மாவட்டம் 5 வருவாய் வட்டங்களைக் கொண்டுள்ளது.  
| கதானி வட்டம் | 419 | 29,215 | 69.73 | 48.57% | கதானி |  |
| --- | --- | --- | --- | --- | --- | --- |
| சோன்மியானி வட்டம் | 2,616 | 67,991 | 25.99 | 35.80% | சோன்மியானி
விண்டெர் |  |
| ஹப் வட்டம் | 868 | 233,443 | 268.94 | 44.35% | அல்லாபாத் |  |
| சகரன் வட்டம் | ... | ... | ... | ... | சகரன் |  |
| தூரேஜி வட்டம் | 2,813 | 52,236 | 18.57 | 15.58% | துரேஜி
லோகி | } |
# ஹப் மாவட்டம்

## மக்கள் தொகை பரம்பல்

2023 பாக்கித்தான் மக்கள் தொகை கணக்கெடுப்பின்படி 49,449 குடியிருப்புகள் கொண்ட ஹப் மாவட்டத்தின் மக்கள் தொகை 3,82,885. பாலின விகிதம் 1000 ஆண்களுக்கு 913 பெண்கள் வீதம் உள்ளனர். சராசரி எழுத்தறிவு விகிதம் 35.90% ஆகும். நகர்புறங்களில் 227,872 (67.09%) மக்கள் வாழ்கின்றனர். 2017 கணக்கெடுப்பின் போது இதன் மக்கள் தொகையில் 10 வயதிற்குட்பட்ட குழந்தைகள் 105,437 (31.04%) இருந்தனர்.
# ஹப் மாவட்டம்

## மக்கள் தொகை பரம்பல்

### சமயங்கள்

ஹப் மாவட்டத்தில் இசுலாமியர்கள் 97.93%, இந்துக்கள் 1.67% மற்றும் பிற சமயத்தவர்கள் 0.40% உள்ளனர்.
# ஹப் மாவட்டம்

## மக்கள் தொகை பரம்பல்

### மொழிகள்

ஹப் மாவட்டத்தில் பலூச்சி மொழி 58.31%, சிந்தி மொழி 18.51%, பிராகுயி மொழி 15.80%, பஷ்தூ மொழி 4.08% சராய்கி மொழி 1.22% மற்றும் பிற மொழிகள் 2.08% பேசப்படுகிறது.
# மொகியுதீன்நகர் சட்டமன்றத் தொகுதி

**மொகியுதீன்நகர் சட்டமன்றத் தொகுதி** (Mohiuddinnagar Assembly constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது சமஸ்திபூர் மாவட்டத்தில் அமைந்துள்ளது. மொகியுதீன்நகர், உஜியார்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# மொகியுதீன்நகர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | கபில்தூ நரேன் சிங் | இந்திய தேசிய காங்கிரசு</br> |  |
| 1977 | பிரேம்லதா ராய் | ஜனதா கட்சி</br> |  |
| 1980 | ராம் சந்திர ராய் | இந்தியத் தேசிய காங்கிரசு (அ) |  |
| 1985 | அனுக்ரக நரேன் சிங் | இந்திய தேசிய காங்கிரசு</br> |  |
| 1990 | ராம் சந்திர ராய் | rowspan=2 | ஜனதா தளம் |
| 1995 |  |  |  |
| 2000 | இராச்டிரிய ஜனதா தளம் |  |  |
| 2005 பிப் | அசய் | லோக் ஜனசக்தி கட்சி |  |
| 2005 அக் | இராச்டிரிய ஜனதா தளம் |  |  |
| 2010 | ராணா கங்கேசுவர் சிங் | பாரதிய ஜனதா கட்சி</br> |  |
| 2015 | எஜ்யா யாதவ் | இராச்டிரிய ஜனதா தளம் |  |
| 2020 | ராசேசு குமார் சிங் | பாரதிய ஜனதா கட்சி</br> |  |
# சிறீ சிற்பி சித்தாந்தி சித்தலிங்க சுவாமி

**சிறீ சிற்பி சித்தாந்தி சித்தலிங்க சுவாமி** (*Sri Shilpi Siddanthi Siddalinga Swami*) ( 20 நவம்பர் 1885 - 11 ஜூலை 1952) மைசூர் மாநிலத்தின் அரச குருவும், மைசூர் மகாராஜா ஜெயச்சாமராஜா உடையாரின் தனிப்பட்ட குருவும் ஆவார். இவர் ஒரு முக்கிய ஓவியராகவும், சிற்பியாகவும், கட்டடக் கலைஞராகவும், எழுத்தாளராகவும் அறியப்படுகிறார். மைசூர் ஓவியம் மற்றும் கட்டடக்கலைக்கு இவர் செய்த பங்களிப்புக்காக அறியப்பட்டவர்.
# சிறீ சிற்பி சித்தாந்தி சித்தலிங்க சுவாமி

## ஆரம்பகால வாழ்க்கை

சிறீ சித்தலிங்க சுவாமி, சித்தப்பாஜி மற்றும் தாய் மல்லஜம்மா ஆகியோருக்கு 1885 ஆம் ஆண்டில் கொல்லேகால் அருகே ஒரு விஸ்வகர்மா குடும்பத்தில் பிறந்தவர்.
# சிறீ சிற்பி சித்தாந்தி சித்தலிங்க சுவாமி

## தொழில் வாழ்க்கை

1908 ஆம் ஆண்டில், நான்காம் கிருட்டிணராச உடையாரின் கீழ் மைசூரில் பணிபுரியும் வாய்ப்பு இவருக்கு கிடைத்தது.  
போசளப் பேரரசு மற்றும் ஆரம்பகால சாளுக்கியக் கலையை வலியுறுத்தும் இந்திய சிற்பக் கலையின் நூலான 'மானசர்' என்ற நூலை இயற்றினார். இவரது பிற பிரபலமான படைப்புகளில் குருகீதா மற்றும் சிவகீதா ஆகியவையும் சிற்பம் மற்றும் ஓவியம் பற்றிய இவரது சொந்த விளக்கங்களுடன் அடங்கும்.  
பின்னர், மைசூரில் உள்ள காமகாமேசுவரி கோயிலுக்கு எதிரே ஜகத்குரு சைவசிற்ப பிரம்மரிசி குருகுலம் என்ற பெயரில் ஒரு சிற்பப் பள்ளியை நிறுவினார். இது 1949 ஆம் ஆண்டில், மைசூர் மகாராஜா ஜெயச்சாமராஜா உடையார் அவர்களால் திறந்து வைக்கப்பட்டது.
# விபூதிப்பூர் சட்டமன்றத் தொகுதி

**விபூதிப்பூர் சட்டமன்றத் தொகுதி** *(Bibhutipur Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது சமஸ்திபூர் மாவட்டத்தில் அமைந்துள்ளது. விபூதிப்பூர், உஜியார்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# விபூதிப்பூர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2015 | ராம் பாலக் சிங் | ஐக்கிய ஜனதா தளம் |  |
| 2020 | அசய் குமார் | இந்தியப் பொதுவுடமைக் கட்சி (மார்க்சிஸ்ட்)</br> | } |
# தனூரியா

**தனூரியா** (*Danuria*) என்பது *தெரோபிளாடிடே* குடும்பத்தைச் சேர்ந்த ஆப்பிரிக்க கும்பிடுபூச்சிகளின் பேரினமாகும்.
# தனூரியா

## சிற்றினங்கள்

- *தனூரியா அபினிசு*
- *தனூரியா ஆங்குசுடிகோலிசு*
- *தனூரியா பார்போசே*
- *தனூரியா புச்சோல்சி*
- *தனூரியா காங்கிகா*
- *தனூரியா கான்டோர்டா*
- *தனூரியா புசுகா*
- *தனூரியா கிராசிலிசு*
- *தனூரியா இம்பனோசா*
- *தனூரியா கிளிமண்ட்ஜாரிகா*
- *தனூரியா அப்ஸ்குரிபென்னிசு*
- *தனூரியா செரடோடென்டேட்டா*
- *தனூரியா சப்லினேட்டா*
- *தனூரியா துன்பெர்கி*
# கசன்பூர் சட்டமன்றத் தொகுதி, பீகார்

**கசன்பூர் சட்டமன்றத் தொகுதி** (Hasanpur Assembly Constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது சமஸ்திபூர் மாவட்டத்தில் அமைந்துள்ளது. கசன்பூர், ககஃடியா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# கசன்பூர் சட்டமன்றத் தொகுதி, பீகார்

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1977 | கசேந்திர பிரசாத் இமான்சு | ஜனதா கட்சி</br> |  |
| 1980 | மதச்சார்பற்ற ஜனதா கட்சி |  |  |
| 1985 | ராசேந்திர பிரசாத் யாதவ் | இந்திய தேசிய காங்கிரசு</br> |  |
| 1990 | கசேந்திர பிரசாத் இமான்சு | rowspan=2 | ஜனதா தளம் |
| 1995 | சுனில் குமார் புசுபம் |  |  |
| 2000 | கசேந்திர பிரசாத் இமான்சு | ஐக்கிய ஜனதா தளம் |  |
| 2005 பிப் | சுனில் குமார் புசுபம் | rowspan=2 | இராச்டிரிய ஜனதா தளம் |
| 2005 அக் |  |  |  |
| 2010 | ராச் குமார் ரே | rowspan=2 | ஐக்கிய ஜனதா தளம் |
| 2015 |  |  |  |
| 2020 | தேஜ் பிரதாப் யாதவ் | இராச்டிரிய ஜனதா தளம் |  |
# கப்ரு

**கப்ரு** என்பது 2.4 ஜிகா கெர்ட்சு மீத்திறன் கணினி ஆகும். இது பென்டியம் ஜியோன் தொகுப்பு லினக்ஸ் 959 மிதப்புப் புள்ளிச் செயல்பாட்டின் மூலம் நிலையான வேகத்தை பெருகின்றது. இது இந்தியாவின் சென்னையில் உள்ள கணித அறிவியல் நிறுவனத்தால் உருவாக்கப்பட்டது. சூன் 2004-இல், உலகின் மிக சக்திவாய்ந்த கணினிகளின் முதல் 500 பட்டியலில் கப்ரு 264ஆவது இடத்தைப் பிடித்தது. கப்ரு எனும் இந்தப் பெயரானது இமயமலையின் ஓரு சிகரத்தின் பெயராகும்.  
கப்ரு மீத்திறன் கணினியினை நிறுவும் யோசனையானது, கணினி அறிவியல் நிறுவனத்தின் பேராசிரியர் அரி தாசு தனது தத்துவார்த்த இயற்பியல் ஆராய்ச்சியைக் கையாள ஒரு மீத்திறன் கணினியின் தேவையினைத் தேடத் தொடங்கியபோது பிறந்தது. இது முதன்மையாக லேட்டிசு கேஜ் கோட்பாட்டின் துறையில் பெரிய அளவிலான உருவகப்படுத்துதல்களைக் கையாண்டுள்ளது.  
இந்திய அணுசக்தித் துறை, கப்ருவை மேம்படுத்துவதற்காக இந்நிறுவனத்திற்கு ரூ.3.5 கோடி மானியம் வழங்கியது.
# அலௌலி சட்டமன்றத் தொகுதி

**அலௌலி சட்டமன்றத் தொகுதி** *(Alauli Assembly Constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது ககரியா மாவட்டத்தில் அமைந்துள்ளது. இது ககஃடியா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இத்தொகுதியானது பட்டியல் சாதியினருக்கு ஒதுக்கப்பட்டுள்ளது.
# அலௌலி சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | மிசுரி சதா | இந்திய தேசிய காங்கிரசு</br> |  |
| 1977 | பசுபதி குமார் | ஜனதா கட்சி |  |
| 1980 | மிசுரி சதா | இந்திய தேசிய காங்கிரசு (இ) |  |
| 1985 | பசுபதி குமார் பராசு | லோக்தளம் |  |
| 1995 | ஜனதா தளம் |  |  |
| 2000 | ஐக்கிய ஜனதா தளம் |  |  |
| 2005 பிப் | rowspan=2 | லோக் ஜனசக்தி கட்சி |  |
| 2005 அக் |  |  |  |
| 2010 | ராம் சந்திர சதா | ஐக்கிய ஜனதா தளம் |  |
| 2015 | சந்தன் குமார் | rowspan=2 | இராச்டிரிய ஜனதா தளம் |
| 2020 | ராம் விருக்ச சதா |  |  |
# ஆடுதுறை - 58

## காலம்

நடுத்தர கால அளவில் அறுவடைக்கு தயாராகும் இந்த நெல் வகை, **125 - 130** நாட்களில் முதிர்வடைவதாக கூறப்படுகிறது. தாளடி மற்றும் பின் சம்பா, போன்ற பருவங்களில் பயிரிடப்படும் இந்த நெல்வகை, தமிழ்நாட்டின் காவிரி கழிமுக மண்டலத்தின் தாளடி பருவத்தில் சாகுபடி செய்வதற்கு ஏற்றதாக கருதப்படுகிறது.
# ஆடுதுறை - 58

## மகசூல்

குலை நோய், செம்புள்ளி, இலைஉறை அழுகல் நோய்கள், இலைமடக்குப்புழு மற்றும் தண்டுத் துளைப்பானுக்கு மிதமான எதிர்ப்புத்திறனுள்ள ஆடுதுறை - 58, ஒரு எக்டேருக்கு சராசரியாக **6100** கிலோ உற்பத்தித் திறன் கொண்டதாக பதிவு செய்யப்பட்டுள்ளது.
# ஆடுதுறை - 58

## சாகுபடி

வறட்சியைத் தாங்கி வளரக்கூடிய இந்த நெல் இரகத்தை, 2024 ஆம் ஆண்டு தமிழ்நாட்டின் விழுப்புரம், கிருசி விஞ்ஞான் கேந்திராவால் ஏற்பாடு செய்யப்பட்ட உழவர்கள், வயலில் புதிய நெல் வகையான ஆடுதுறை - 58 ஐப் பயன்படுத்தி மொத்தம் இருபது கள செயல்விளக்கங்கள் நடத்தப்பட்டன. மேலும் ஆடுதுறை - 39 வகையை பயிரிடும் விவசாயிகள், சோதனை இரகமாக (விவசாயி நடைமுறை) பயன்படுத்தப்பட்டனர். இந்த இரகத்தின் செயல்விளக்கங்களில் சராசரியாக எக்டேர்-1க்கு 6,385 கிலோ மகசூல் பதிவு செய்யப்பட்டது, இது ஆடுதுறை - 39 வகையை (5761kg.ha-1) பயிரிடுபவர்களை விட 10.84% அதிகமாகும் என அறியப்படுகிறது.
# ககறியா சட்டமன்றத் தொகுதி

**ககறியா சட்டமன்றத் தொகுதி** *(Khagaria Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது ககரியா மாவட்டத்தில் அமைந்துள்ளது. இது ககஃடியா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். 2015 பீகார் சட்டப்பேரவைத் தேர்தலில், மின்னணு வாக்குப்பதிவு இயந்திரங்கள் பொருத்தப்பட்ட 36 இடங்களில் ககறியாவும் ஒன்றாகும்.
# ககறியா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 1972 | ராம் சரண் யாதவ் | பாரதிய ஜனசங்கம் |
| 1977 | இந்திய தேசிய காங்கிரசு</br> |  |
| 1980 | மதச்சார்பற்ற ஜனதா கட்சி |  |
| 1985 | சத்தியோ சிங் | இந்திய தேசிய காங்கிரசு</br> |
| 1990 | இரன்வீர் யாதவ் | சுயேச்சை |
| 1995 | சந்திரமுகி தேவி | பாரதிய ஜனதா கட்சி</br> |
| 2000 | யோகேந்திர சிங் | இந்தியப் பொதுவுடைமைக் கட்சி</br> |
| 2005 பிப் | பூனம் தேவி யாதவ் | லோக் ஜனசக்தி கட்சி |
| 2005 அக் | rowspan=3 | ஐக்கிய ஜனதா தளம் |
| 2010 |  |  |
| 2015 |  |  |
| 2020 | சத்ரபதி யாதவ் | இந்திய தேசிய காங்கிரசு</br> |
# ககறியா சட்டமன்றத் தொகுதி

## தேர்தல் முடிவுகள்

### 2020

</ref>}}
# ஜெரோம் வெயிட்மென்

**ஜெரோம் வெயிட்மென்** (*Jerome Weidman*, ஏப்ரல் 4, 1913, நியூயார்க் நகரம் - அக்டோபர் 6, 1998, நியூயார்க் நகரம்) என்பவர் ஒரு அமெரிக்க நாடக ஆசிரியரும், புதின எழுத்தாளரும் ஆவார். இவர் ஃபியோரெல்லோ என்ற இசை நாடகத்திற்காக புத்தகத்தில் ஜார்ஜ் அபோட்டுடன் இணைந்து பணியாற்றினார். ஜெர்ரி பாக் இசையமைக்க, ஷெல்டன் ஹார்னிக் பாடல் வரிகளை எழுதினார். இந்த படைப்புக்காக அனைவரும் 1960 ஆம் ஆண்டு நாடகத்திற்கான புலிட்சர் பரிசைப் பெற்றனர்.
# ஜெரோம் வெயிட்மென்

## வாழ்க்கை வரலாறு

வீட்மேன் நியூயார்க் நகரத்தில் உள்ள மன்காட்டனில் பிறந்தார். டெவிட் கிளிண்டனில் உயர்நிலைப் பள்ளியில் படிப்பை முடித்த பிறகு தனது குடும்பத்துடன் பிரான்க்சுக்கு குடிபெயர்ந்தார். இவரது பெற்றோர் யூத குடியேறிகள். இவரது தந்தை ஜோசப் ஆடை வர்த்தகத்தில் பணிபுரிந்தார். இவரும் ஆடைத் தொழிலிலும் பணியாற்றினார். அந்த ஆடைத் தொழில் பிற்காலத்தில் இவரது படைப்புகளுக்கு களமாகவும் இருந்தது. பின்னர் நியூயார்க் நகரக் கல்லூரி மற்றும் நியூயார்க் பல்கலைக்கழக சட்டப் பள்ளியில் பயின்றார், அதே நேரத்தில் கதைகளையும் இறுதியாக புதினங்களையும் எழுதினார்.  
இவரது படைப்பில், "நியூயார்க் நகரின் வணிகம், அரசியல் - மற்றும் அன்றாட வாழ்க்கையின் - கரடுமுரடான அடிப்பகுதி" பற்றி கராராக எழுதியுள்ளார்.  
இவர் தனது முதல் புதினத்தை அடிப்படையாகக் கொண்ட *"ஐ கேன் கெட் இட் ஃபார் யூ ஹோல்சேல்"* என்ற இசை நாடகத்தை எழுதினார். இந்தப் புத்தகம் 1951 ஆம் ஆண்டு சூசன் ஹேவர்ட் நடித்த திரைப்படத்திற்கு மூலமாக இருந்தது. இதே தலைப்பிலேயே திரைப்படம் வெளியானது.  
இவர் 1942 இல் பெக்கி ரைட்டை மணந்தார். இந்த இணையருக்கு ஜான் மற்றும் ஜெஃப்ரி என்ற இரண்டு மகன்கள் இருந்தனர்.
# ஜெரோம் வெயிட்மென்

## காப்பகம்

ஜெரோம் வெட்மெனின் ஆய்வுக் கட்டுரைகள் ஆஸ்டினில் உள்ள டெக்சாஸ் பல்கலைக்கழகத்தில் உள்ள ஹாரி ரான்சம் மையத்தில் வைக்கப்பட்டுள்ளன. இவரது புத்தகங்கள், நாடகங்கள், இசை நாடகங்கள், கட்டுரைகள், கடிதங்கள் ஆகியவற்றின் கையெழுத்துப் பிரதிகள் உட்பட வெட்மெனின் தனிப்பட்ட ஆய்வுக் கட்டுரைகளின் 100க்கும் மேற்பட்ட பெட்டிகளில் உள்ளன.
# ஜெரோம் வெயிட்மென்

## நூல் பட்டியல்

### புதினங்கள்

- *I Can Get It for You Wholesale* (1937)
- *What's in It for Me?* (1938)
- *I'll Never Go There Any More* (1941)
- *The Lights Around the Shore*
- *Too Early to Tell* (1946)
- *The Price Is Right* (1949)
- *Give Me Your Love* (1952)
- *The Hand of the Hunter* (1953)
- *The Third Angel* (1953)
- *Your Daughter Iris* (1955)
- *The Enemy Camp* (1958)
- *Before You Go* (1960)
- *The Sound of Bow Bells* (1962)
- *Word Of Mouth* (1964)
- *Other People's Money* (1967)
- *The Centre of the Action* (1969)
- *Fourth Street East* (1970)
- *Last Respects* (1971)
- *Tiffany Street* (1974)
- *A Family Fortune* (1978)
- *Counselors-at-law* (1980)
# ஜெரோம் வெயிட்மென்

## நூல் பட்டியல்

### சிறுகதைகள்

- "The Horse That Could Whistle 'Dixie'"
- "The Captain's Tiger"
- "A Dime a Throw"
- "My Father Sits in the Dark"
- "Good Man, Bad Man"
- "Slipping Beauty"
- "Shoe-shine"
- "The Night I Met Einstein"
- "Monsoon"
- "The Tuxedos"
# ஜெரோம் வெயிட்மென்

## நூல் பட்டியல்

### நாடகங்கள்

- *Fiorello!* (1959)
- *Tenderloin* (1960)
- *I Can Get It for You Wholesale* (1962)
- Duke Ellington's *Pousse-Cafe* (1966)
- The Mother Lover (1969) one performance
- Asterisk! A comedy of terrors (1969)
# ஜெரோம் வெயிட்மென்

## நூல் பட்டியல்

### திரைப்படம், தொலைக்காட்சி

- *House of Strangers* (1949) based upon the novel "I'll Never Go There Any More" (1941) by Jerome Weidman
- *The Damned Don't Cry* (1950)
- *Invitation* (1952) based on Weidman's short story "R.S.V.P."
- *The Eddie Cantor Story* (1953)
- *Broken Lance* (1949) based upon the novel "I'll Never Go There Any More" (1941)
- "Wanted: Poor Boy" (1955) (TV episode of *Star Tonight*)
- *Slander* (1956)
- "The Hole Card" (1957) (TV episode of *Schlitz Playhouse of Stars*)
- "All I Survey" (1958) (TV episode of *General Electric Theater*)
- *The Big Show* (1961) based upon the novel "I'll Never Go There Any More" (1941)
- *The Reporter* (1964) with Harry Guardino
# ஜெரோம் வெயிட்மென்

## நூல் பட்டியல்

### கட்டுரைகள்

- *Letter of Credit*
- *Traveler's Cheque*
- *Back Talk*
# புரூனேரியா

**புரூனேரியா** (*Brunneria*) என்பது *மாண்டிடே* குடும்பத்தைச் சேர்ந்த கும்பிடுபூச்சி பேரினமாகும். இவற்றின் மெல்லிய வடிவம் காரணமாக பெரும்பாலும் குச்சி கும்பிடுபூச்சி என்று அழைக்கப்படுகின்றன. மேலும் இந்தப் பேரினத்தின் சிற்றினங்கள் அமெரிக்காவை பூர்வீகமாகக் கொண்டவை.
# புரூனேரியா

## வகைப்பாட்டியல்

பின்வரும் சிற்றினங்கள் *புரூனேரியா* என்ற பேரினத்தில் அங்கீகரிக்கப்பட்டுள்ளன.  
- *புரூனேரியா பொரியாலிசு* (பிரன்னர் கும்பிடுபூச்சி)
- *புரூனேரியா பிரேசிலியென்சிசு* (பிரேசியல் குச்சி கும்பிடுபூச்சி)
- *புரூனேரியா கிராசிலிசு*
- *புரூனேரியா கிராண்டிசு*
- *புரூனேரியா லாங்கா*
- *புரூனேரியா சப்டெரா* (சிறிய இறக்கைகள் கொண்ட குச்சி கும்பிடுபூச்சி)
# கிரைசோமேண்டிசு

**கிரைசோமேண்டிசு** (*Chrysomantis*) என்பது கைமனோபோடிடே குடும்பத்தைச் சேர்ந்த கும்பிடுப்பூச்சி பேரினமாகும். இவை ஆப்பிரிக்காவை பூர்வீகமாகக் கொண்டவை. இப்பேரினத்தின் கீழ் கீழ்வரும் சிற்றினங்கள் உள்ளன.  
- *கிரைசோமாண்டிசு கச்சினி*
- *கிரைசோமாண்டிசு காங்கிகா*
- *கிரைசோமாண்டிசு கிரார்டி*
- *கிரைசோமாண்டிசு ராய்*
- *கிரைசோமாண்டிசு பெசியோசா*
- *கிரைசோமாண்டிசு தெசுமன்னி*
# இயோமாண்டிசு

**இயோமாண்டிசு** (*Eomantis*) என்பது ஆசியாவில் காணப்படும் கும்பிடுபூச்சி பேரினமாகும். இது துரோபிடோமேண்டினே துணைக்குடும்பத்தினைச் சார்ந்தது.  
இந்த மீட்டெடுக்கப்பட்ட இயோமாண்டிசு உள்ள சிற்றினங்கள் முன்பு துரோபிடோமண்டிசின் துணைப்பேரினத்தின் கீழ் வைக்கப்பட்டன.  
- இயோமாண்டிசு கட்டாடிபென்னிசு இசுடால், 1877-**மாதிரி இனம்**
- இயோமாண்டிசு இரிடிபென்னிசு வெசுட்வுட், 1889
- *இயோமாண்டிசு* *யுன்னானென்சிசு* வாங், 1993
# அணையா விளக்கு போராட்டம்

செம்மணி மனிதப் புதைகுழி மீதான இருள் நீங்கவும், வலிந்து காணாமலாக்கப்பட்டோர் விடயத்திற்கு சர்வதேச நீதி கோரியும் யாழ்ப்பாணத்தின் செம்மணி பகுதியில் ”அணையா விளக்கு” போராட்டம் Anaiya Vilakku Protest முன்னெடுக்கப்பட்டுள்ளது. ”மக்கள் செயல்” என்கிற தன்னார்வ இளையோர்களினால் ஏற்பாடு செய்யப்பட்ட இப்போராட்டமானது கடந்த யூன் 23, 24, 25 ஆம் திகதிகளில் இடம்பெற்றது.  
**Location:** செம்மணி, யாழ்ப்பாணம், இலங்கை  
**Dates:** 23 – 25 ஜூன் 2025  
**Organized by:** மக்கள் செயல் (தன்னார்வ இளையோர் அமைப்பு)  
**நோக்கம்**  
- செம்மணி மனிதப் புதைகுழி விடயத்திற்கு சர்வதேச நீதி கோரல்
- வலிந்து காணாமலாக்கப்பட்டோர் தொடர்பான சர்வதேச நீதி அழைப்பு
- ஐ.நா. மனித உரிமைகள் ஆணையாளரிடம் கோரிக்கைகள் கையளித்தல்  
---
# அணையா விளக்கு போராட்டம்

### கண்ணோட்டம்

அணையா விளக்கு போராட்டம் 2025 ஆம் ஆண்டு ஜூன் 23 முதல் 25 ஆம் திகதி வரை யாழ்ப்பாணம் செம்மணியில் நடைபெற்றது. இது, செம்மணி பகுதியில் கண்டுபிடிக்கப்பட்ட மனிதப் புதைகுழிகளுக்கு நீதி கோரும் நிகழ்வாகும். இப்போராட்டம், வலிந்து காணாமலாக்கப்பட்டவர்களின் உறவுகள், மதத் தலைவர்கள், பல்கலைக்கழக மாணவர்கள், சிவில் சமூகங்களைச் சேர்ந்த உறுப்பினர்கள், பொதுமக்கள் மற்றும் அரசியல்வாதிகள் போன்றோர் பங்கேற்ற முக்கியமான அறவழிப் போராட்டமாகும்.
# அணையா விளக்கு போராட்டம்

### அணையா விளக்கு – குறியீடு மற்றும் மரபியல் பின்னணி

தமிழர் வழிபாட்டு மரபில், "அணையா விளக்கு" என்பது ஒருவர் தமது வேண்டுகோளை நிறைவேற்ற வேண்டிய இறைவனிடம் தொடர்ச்சியான ஒளியுடன் விளக்கை ஏற்றி வைக்கும் சமய நம்பிக்கை முறையாகும். இப்போர் விளக்கத்தைச் சுடர்விடுவது, மனவலிமை, அடைவை நோக்கிய அசையா ஈடுபாடாக புரியப்படுகிறது.
---
# அணையா விளக்கு போராட்டம்

### போராட்டச் செயற்பாடுகள்

#### விளக்கேற்றும் நிகழ்வு

23 ஆம் திகதி காலை 10.10 மணிக்கு வலிந்து காணாமலாக்கப்பட்டவர்களின் உறவுகள் ஏற்றிய அணையா விளக்கு, மூன்று நாட்கள் தொடர்ச்சியாக சுடர்விட்டது. கடும் காற்றும், எண்ணெய் பற்றாக்குறையும் இருந்தபோதிலும், போராட்டக்காரர்கள் அதை அணையாமலும் பாதுகாத்தனர்.
# அணையா விளக்கு போராட்டம்

### போராட்டச் செயற்பாடுகள்

#### செப்புப்பட்டயம்

போராட்டத்தின் முக்கிய அம்சமாக, வழமைபோல தாளில் அல்லாது, செப்புத் தகட்டில் ஆறு அம்சக் கோரிக்கைகள் பொறிக்கப்பட்டன. இந்தச் செப்புப்பட்டயம், செம்மணி மனிதப் புதைகுழி அருகே ஐ.நா. மனித உரிமைகள் ஆணையாளரிடம் நேரடியாக கையளிக்கப்பட்டது.  
---
# அணையா விளக்கு போராட்டம்

### போராட்டக் கோரிக்கைகள் (6 அம்சங்கள்)

1. செம்மணி உள்ளிட்ட மனிதப் புதைகுழிகள் தொடர்பில் ஐ.நா. மனித உரிமைகள் ஆணையர் அலுவலகம் கண்காணிப்பில் ஈடுபட அரசாங்கம் அனுமதிக்க வேண்டும்.
1. 46/1 தீர்மானத்திற்கமைவாக ஆதார சேகரிக்க உரிய அணுகல் வழங்கப்பட வேண்டும்.
1. சமூக வளங்களை பயன்படுத்தி தொழில்நுட்பக் கண்ணோட்டத்தை உறுதி செய்ய அனுமதி வழங்கப்பட வேண்டும்.
1. அகழ்வுப் பணிக்கான நிதி கோரிக்கைகளை அரசாங்கம் நிறைவேற்ற வேண்டும்.
1. அனைத்துப் புதைகுழிகளும் சர்வதேச கண்காணிப்புடன் அகழப்பட வேண்டும்.
1. பொறுப்புக்கூறல் தொடர்பான விசாரணையை சர்வதேச குற்றவியல் நீதிமன்றம் முன் கொண்டு செல்ல நடவடிக்கை மேற்கொள்ள ஐ.நா. மனித உரிமைகள் ஆணையர் உறுதி செய்ய வேண்டும்.  
---
# அணையா விளக்கு போராட்டம்

### போராட்ட களத்தில் நிகழ்ந்த முக்கிய செயற்பாடுகள்

- **ஆவணக் கண்காட்சி:** 1996-97 ஆம் ஆண்டுகளில் யாழ்ப்பாணத்தில் இடம்பெற்ற வலிந்து காணாமலாக்கப்பட்டோர் சம்பவங்கள், கிருசாந்தி படுகொலை தொடர்பான செய்தி மற்றும் புகைப்பட ஆவணங்கள் காட்சிப்படுத்தப்பட்டன.
- **அஞ்சலிகள்:** அணையா விளக்கைத் தொடர்ந்து, அதனுடைய தீக் கற்றைகள் யாழ்ப்பாணத்தில் உள்ள பல நினைவிடங்களில் பகிரப்பட்டது.
-  
---
# அணையா விளக்கு போராட்டம்

### ஐ.நா. மனித உரிமைகள் ஆணையாளரின் வருகை

முற்றுப்புள்ளியாக, ஐ.நா. மனித உரிமைகள் ஆணையாளர் வோல்கர் டர்க் போராட்டக் களத்திற்கு அழைத்துவரப்பட்டு, அணையா விளக்கிற்கு மலரஞ்சலி செலுத்தியதுடன், முக்கிய கோரிக்கைகள் அடங்கிய செப்புப் பட்டயத்தை ஏற்றுக்கொண்டார்.
---
# அணையா விளக்கு போராட்டம்

### முன்னணி அமைப்புகள் மற்றும் பங்கேற்பாளர்கள்

- மக்கள் செயல் (தன்னார்வ இளைஞர் அமைப்பு)
- காணாமலாக்கப்பட்டவர்களின் உறவுகள்
- மதத் தலைவர்கள்
- பல்கலைக்கழக மாணவர்கள்
- யாழ். சமூகத்தினர்
- ஊடகவியலாளர்கள்
- அரசியல்வாதிகள்  
---
# அணையா விளக்கு போராட்டம்

### முக்கிய அம்சங்கள்

- மூன்று நாட்கள் தொடர்ந்து சுடர்ந்த அணையா விளக்கு
- செப்பில் பொறிக்கப்பட்ட கோரிக்கைகள்
- 1996-97 சம்பவங்களை மீளச்சொல்லிய ஆவணக் கண்காட்சி
- ஐ.நா. மனித உரிமைகள் ஆணையாளர் நேரடியாகக் கலந்துகொண்ட உணர்வுப் பூர்வ நிகழ்வு  
மேற்கோள்கள்
# ஒளி நினைவேந்தல்

**ஒளி நினைவேந்தல்** அல்லது **மெழுகுவர்த்தி ஏந்தி அஞ்சலி** ( Candlelight vigil ) என்பது ஒரு மனிதர் அல்லது குழு சார்ந்த உணர்வுகளை வெளிப்படுத்துவதற்காக நடத்தப்படும் அமைதியான நிகழ்வாகும். இது பெரும்பாலும் இரவில், சிறிய மெழுகுவர்த்தி ஒளியில் நடத்தப்படுகிறது. இதில் மக்கள் ஒன்று கூடி, மெழுகுவர்த்திகளை ஏற்றி, அமைதியாக நின்று தங்களது ஆதரவு, துக்கம் அல்லது நினைவுகூர்வை வெளிப்படுத்துகின்றனர்.
# ஒளி நினைவேந்தல்

## நோக்கம் / பின்னணி

மெழுகுவர்த்தி அஞ்சலிகள் பல்வேறு நோக்கங்களுக்காக நடத்தப்படலாம். துயரமான சம்பவங்களில் (எ.கா., சாலை விபத்துகள், இயற்கை சீற்றங்கள், வன்முறைச் சம்பவங்கள்) உயிரிழந்தவர்களை நினைவுகூருவதற்காக இவை பெரும்பாலும் நடத்தப்படுகின்றன. இது பாதிக்கப்பட்டவர்களின் குடும்பங்களுக்கும் நண்பர்களுக்கும் ஆறுதலையும் சமூக ஆதரவையும் வழங்குகிறது. அநீதிக்கு எதிராகவும் நீதிக்காகவும் குரல் கொடுக்கவும் மெழுகுவர்த்தி அஞ்சலிகள் ஒரு அமைதியான போராட்ட வடிவமாகப் பயன்படுத்தப்படுகின்றன. உதாரணமாக மனித உரிமை மீறல்கள், குறிப்பிட்ட சமூகப் பிரச்சினைகள் அல்லது அரசியல் போராட்டங்கள் ஆகியவற்றிற்கு விழிப்புணர்வு ஏற்படுத்தவும், மாற்றத்தை வலியுறுத்தவும் இந்த நிகழ்வுகள் நடத்தப்படலாம். சில சமயங்களில், ஒரு குறிப்பிட்ட நோய் குறித்த விழிப்புணர்வை ஏற்படுத்தவும், பாதிக்கப்பட்டவர்களுக்கு ஆதரவு தெரிவிக்கவும் இவை பயன்படுத்தப்படுகின்றன.
# ஒளி நினைவேந்தல்

## நிகழ்வின் அமைப்பு

ஒரு மெழுகுவர்த்தி அஞ்சலியின் வடிவம் மாறுபடலாம். ஆனால் பொதுவாக சில பொதுவான கூறுகளைக் கொண்டிருக்கும். பங்கேற்பாளர்கள் ஒரு குறிப்பிட்ட இடத்தில் பெரும்பாலும் ஒரு பொது பூங்கா, நகர சதுக்கம், அல்லது பாதிக்கப்பட்டவர்களுக்கு தொடர்புடைய ஒரு இடம் போன்ற ஒரு முக்கியமான இடத்தில் கூடுவார்கள். ஒவ்வொரு பங்கேற்பாளரும் ஒரு மெழுகுவர்த்தியை ஏந்தி இருப்பார்கள். இது பெரும்பாலும் துளிபடாத மெழுகுவர்த்தியாகவோ அல்லது மெழுகுவர்த்தி பாதுகாப்புடன் கூடியதாகவோ இருக்கும். பாதுகாப்பு காரணங்களுக்காக சில இடங்களில் மின்சார மெழுகுவர்த்திகள் அல்லது ஒளிரும் குச்சிகளும் பயன்படுத்தப்படலாம்.  
நிகழ்வின் போது பொதுவாக அமைதி நிலவும். இது சிந்தனைக்கும் நினைவுகூரலுக்கும் இடமளிக்கும். சில அஞ்சலிகளில் பாதிக்கப்பட்டவர்களின் குடும்ப உறுப்பினர்கள், சமூகத் தலைவர்கள், அல்லது சம்பந்தப்பட்ட அமைப்புகளின் பிரதிநிதிகள் உரையாற்றலாம். இந்த உரைகள் நிகழ்வின் நோக்கத்தை விளக்குவதாகவும், பாதிக்கப்பட்டவர்களைப் பற்றிய நினைவுகளைப் பகிர்வதாகவும், அல்லது ஒரு குறிப்பிட்ட காரணத்திற்கான அழைப்பாகவும் இருக்கலாம். சூழ்நிலையைப் பொறுத்து இசை நிகழ்ச்சிகள், கவிதைகள் வாசித்தல், அல்லது பிரார்த்தனைகள் போன்றவையும் இடம்பெறலாம். பல அஞ்சலிகளில் பங்கேற்பாளர்கள் தங்கள் உணர்வுகளைப் பகிர்ந்துகொள்ள அல்லது ஒரு செய்தியை வெளிப்படுத்த வாய்ப்பு வழங்கப்படலாம்.
# ஒளி நினைவேந்தல்

## சமூக முக்கியத்துவம்

மெழுகுவர்த்தி அஞ்சலிகள் ஒரு சமூகத்திற்குள் ஒற்றுமை மற்றும் கூட்டு ஆதரவு உணர்வை வளர்க்கின்றன. இது துயரத்தின் போது தனிமைப்படுத்தப்பட்டதாக உணரும் நபர்களுக்கு ஆறுதல் அளிக்கிறது. மெழுகுவர்த்திகளின் அசைவற்ற ஒளி சத்தமில்லாத எதிர்ப்பின் அல்லது ஆழ்ந்த மரியாதையின் ஒரு சக்திவாய்ந்த காட்சி அடையாளமாக செயல்படுகிறது. இது ஒரு பிரச்சினைக்கு பொது கவனத்தை ஈர்க்கவும், ஊடக வெளிப்பாட்டைப் பெறவும், அதன் மூலம் சமூக மாற்றத்திற்கான அல்லது நிவாரணத்திற்கான ஒரு உந்துதலை உருவாக்கவும் உதவும். உலகெங்கிலும் மெழுகுவர்த்தி அஞ்சலிகள் பல்வேறு கலாச்சார மற்றும் அரசியல் சூழ்நிலைகளில் துயரம், எதிர்ப்பு மற்றும் நம்பிக்கையின் வெளிப்பாடாக நடத்தப்படுகின்றன.
# பி. எம். தாஜ்

**பி.எம். தாஜ்** (*P. M. Taj*) என்று பிரபலமாக அழைக்கப்படும் **புதியற மாளியேக்கல் தாஜ்** (3 சனவரி 1956 - 29 சூலை 1990) என்பவர் மலையாள நாடக ஆசிரியர், படைப்பு எழுத்தாளர், நடிகர், திரைக்கதை ஆசிரியர், இயக்குநர் ஆவார். தாஜ் தனது குறுகிய வாழ்நாளில் பல நாடகங்களை எழுதியுள்ளார். மேலும் முற்போக்கு மலையாள எழுத்தாளர் செருகாடுவின் நினைவாக நிறுவப்பட்ட *சக்தி விருதையும்* , கேரள சங்கீத நாடக அகாதமி விருதை இரண்டு முறையும் பெற்றுள்ளார்.
# பி. எம். தாஜ்

## தேர்ந்தெடுக்கப்பட்ட படைப்புகள்

இவர் “ *குடுக்க அதவா விசக்குன்னவன்றெ வேதாந்தம்*, *கனலாட்டம்*, *ராவுண்ணி*, *பாவத்தான் நாடு*, *பெரும்பாற*, *மேரி லாரன்ஸ்*, *தலஸ்தானத்துனின் ஒரு வார்த்தையுமில்ல*, *குருகன் குஞ்சம்மாண்டே வால்*, *பெரும்கள்ளன்*, *சாவஹி பிரியத்தம்*, *மரணம்*, *பிரியத்தம்*, *அம்பலகால்ல*, *உத்திரம் திருநல்லிண்டே கல்பனா போல்*, *என்றும் என்னும் பிரியபெத்த அம்மா*, *அக்ரஹாரம்* போன்ற நாடகங்களை எழுதியுள்ளார்.
# பி. எம். தாஜ்

## தேர்ந்தெடுக்கப்பட்ட படைப்புகள்

### திரைப்படங்கள்

- உயரும் ஞான் நாடாகெ (1985)
- ஆதம் சித்திர சோதி (1986)
- குருக்கன் ராஜாவாய் (1987)
- பி.சி. 369 (1987)
- ஞான் பிறன்னா நாட்டில் (1985)
- பாலி (1991)
# பி. எம். தாஜ்

## விருதுகளும் அங்கீகாரங்களும்

- *பசியுள்ள மனிதனின் நற்செய்தி குடுக்கா* படத்திற்காக 1982ல் கேரள சங்கீத நாடக அகாதமி விருது
- 1983 இல் *குடுக்க ஆதவ விசக்குன்னவண்டே வேதாந்தம்*காக *செருகாடு விருது*
- 1983ல் *அகிலேந்தியா நாடக விருது*
- *பாவதன் நாடிற்காக* 1989ல் கேரள சங்கீத நாடக அகாதமி விருது
- கோழிக்கோடு பல்கலைக்கழகம் 1990 ஆம் ஆண்டு *பெரும்பராவை* குறிப்புப் புத்தகமாக ஏற்றுக்கொண்டது.
- கேரளப் பல்கலைக்கழகம் 2011 ஆம் ஆண்டு *பசியுள்ள மனிதனின் நற்செய்தியை குறிப்புப் புத்தகமாக ஏற்றுக்கொண்டது.*
# வெள்ளீயம் ஐதரைடு

**வெள்ளீயம் ஐதரைடு** (*Tin hydride*) என்பது SnH<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேரமமாகும். சிடானேன் என்ற பெயராலும் இச்சேர்மம் அறியப்படுகிறது. இது நிறமற்ற வாயுவாகும். மீத்தேன் வாயுவின் வெள்ளீயம் ஒப்புமையாகவும் உள்ளது. SnCl<sub>4</sub> மற்றும் Li[AlH<sub>4</sub>] ஆகியவற்றை வினை புரியச் செய்து வெள்ளீயம் ஐதரைடை தயாரிக்க முடியும்.  
:SnCl<sub>4</sub> + Li[AlH<sub>4</sub>] → SnH<sub>4</sub> + LiCl + AlCl<sub>3</sub>  
அறை வெப்பநிலையில் வெள்ளீயம் ஐதரைடு மெதுவாக சிதைவடைந்து வெள்ளீயம் உலோகமாகவும் ஐதரசனாகவும் மாறுகிறது. காற்றோடு தொடர்பு கொள்ளும்போது தீப்பற்றுகிறது.  
வெள்ளீயம் ஐதரைடு சேர்மத்தின் மாறுபாடுகள் அதிக நச்சுத்தன்மை கொண்டவையாகவும் வாயு நிலையிலும் காணப்படுகின்றன. கனிம உலோக ஐதரைடுகள் குழு 14 ஐதரைடுகளாகக் காணப்படுகின்றன.
# தூ. க. சுப்ரமணியம்

**தூ. க. சுப்ரமணியம்** (*T. K. Subramaniam*) எனும் தூக்கநாயக்கன்பாளையம் கருப்பண்ணன் சுப்பிரமணியம் என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் ஈரோடு மாவட்டம் தூக்கநாயக்கன்பாளையத்தினைச் சேர்ந்தவர். இவர் கோபிச்செட்டிபாளையம் வைரவிழா உயர்நிலைப் பள்ளி, கோயம்புத்தூர் ஒன்றிய உயர்நிலைப் பள்ளியில் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சத்தியமங்கலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# பி. காளியப்பன்

**பி. காளியப்பன்** (*P. Kaliyappan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திண்டுக்கல் மாவட்டம் பெரியகோட்டை கிராமத்தினைச் சேர்ந்தவர். பழநி நகராட்சி உயர்நிலைப் பள்ளியில் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஒட்டன்சத்திரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# குண்டூர் வருவாய்க் கோட்டம்

**குண்டூர் வருவாய்க் கோட்டம்** (*Guntur revenue division*) என்பது இந்திய மாநிலமான ஆந்திரப் பிரதேசத்தின் குண்டூர் மாவட்டத்தில் உள்ள ஒரு நிர்வாகப் பிரிவாகும். இக்கோட்டம் 10 மண்டலங்களைக் கொண்டுள்ளது. தெனாலியுடன் சேர்த்து மாவட்டத்தில் உள்ள இரண்டு வருவாய் பிரிவுகளில் இதுவும் ஒன்றாகும். குண்டூர் நகரம் குண்டூர் வருவாய்க் கோட்டத்தின் தலைமையகமாகச் செயல்படுகிறது.
# குண்டூர் வருவாய்க் கோட்டம்

## நிர்வாகம்

குண்டூர் வருவாய்க் கோட்டத்தில் இடம்பெற்றுள்ள 10 மண்டலங்கள்:  
| எண். | மண்டலங்கள் |  |
| --- | --- | --- |
| 1 | ததிகொந்தா மண்டல் |  |
| 2 | துள்ளூர் மண்டல் |  |
| 3 | பிராங்கிபுரம் மண்டல் |  |
| 4 | மெதிகொந்தூர் மண்டல் |  |
| 5 | குண்டூர் கிழக்கு மண்டல் |  |
| 6 | குண்டூர் மேற்கு மண்டல் |  |
| 7 | பிரதிபாது மண்டல் |  |
| 8 | வட்டிசெருகுரு மண்டல் |  |
| 9 | பெத்தநந்திபாது மண்டல் |  |
| 10 | பெதகக்கனி மண்டல் | } |
# தெனாலி வருவாய்க் கோட்டம்

**தெனாலி வருவாய்க் கோட்டம்** (*Tenali revenue division*) என்பது இந்திய மாநிலமான ஆந்திரப் பிரதேசத்தின் குண்டூர் மாவட்டத்தில் உள்ள ஒரு நிர்வாகப் பிரிவாகும். இக்கோட்டம் 8 மண்டலங்களைக் கொண்டுள்ளது. குண்டூருடன் சேர்த்து மாவட்டத்தில் உள்ள இரண்டு வருவாய் பிரிவுகளில் இதுவும் ஒன்றாகும். தெனாலி நகரம் தெனாலி வருவாய்க் கோட்டத்தின் தலைமையகமாகச் செயல்படுகிறது.
# தெனாலி வருவாய்க் கோட்டம்

## நிர்வாகம்

தெனாலி வருவாய்க் கோட்டத்தில் இடம்பெற்றுள்ள 8 மண்டலங்கள்:  
| எண். | மண்டல்கள் |  |
| --- | --- | --- |
| 1 | மங்களகிரி மண்டல் |  |
| 2 | ததேபள்ளி மண்டல், |  |
| 3 | தெனாலி மண்டல் |  |
| 4 | கொல்லிபாரா மண்டல் |  |
| 5 | பொன்னூர் மண்டல் |  |
| 6 | செப்ரோலு மண்டல் |  |
| 7 | துக்கிராலா மண்டல் |  |
| 8 | ககுமனு மண்டல் | } |
# நரசராவ்பேட்டை வருவாய்க் கோட்டம்

**நரசராவ்பேட்டை வருவாய்க் கோட்டம்** (*Narasaraopet revenue division*) என்பது இந்திய மாநிலமான ஆந்திரப் பிரதேசத்தின் பாலநாடு மாவட்டத்தில் உள்ள ஒரு நிர்வாகப் பிரிவாகும். இக்கோட்டம் 9 மண்டலங்களைக் கொண்டுள்ளது. குராசாலா வருவாய் கோட்டம், சட்டெனப்பள்ளி வருவாய் கோட்டம் ஆகியவற்றுடன் சேர்த்து பாலநாடு மாவட்டத்தில் உள்ள மூன்று வருவாய் பிரிவுகளில் இதுவும் ஒன்றாகும். நரசராவ்பேட்டை ந்கரம் நரசராவ்பேட்டை வருவாய்க் கோட்டத்தின் தலைமையாகச் செயபடுகிறது.
# நரசராவ்பேட்டை வருவாய்க் கோட்டம்

## நிர்வாகம்

நரசராவ்பேட்டை வருவாய்க் கோட்டத்தில் இடம்பெற்றுள்ள 9 மண்டலங்கள்:  
| எண். | மண்டல்கள் |  |
| --- | --- | --- |
| 1 | சிலக்கலூரிபேட்டை மண்டல். |  |
| 2 | நாதெந்தலா மண்டல் |  |
| 3 | எத்லபாது மண்டல் |  |
| 4 | நரசராவ்பேட்டை மண்டல் |  |
| 5 | உரோம்பிச்செர்லா மண்டல் |  |
| 6 | வினுகொந்தா மண்டல் |  |
| 7 | நுசெந்தலா மண்டல் |  |
| 8 | சாவல்யபுரம் மண்டல் |  |
| 9 | இபூர் மண்டல்]] | } |
# ஆம்பிவியா

***ஆம்பிவியா*** (*Ambivia**)*** என்பது *அக்ரோமண்டினே* துணைக்குடும்ப, அக்ரோமண்டினி பழங்குடியினைச் சேர்ந்த கும்பிடுபூச்சி பேரினமாகும். இந்தப் பேரினத்தின் சிற்றினங்கள் இந்தோசீனாவின் பகுதிகளில் காணப்படுகின்றன.
# ஆம்பிவியா

## சிற்றினங்கள்

*மண்டோடியா இனங்கள் கோப்பு* பட்டியல்கள்:  
- *ஆம்பிவியா பரபோபா* <small>வாங், 1993</small>
- *ஆம்பிவியா போபா* <small>இசுடால், 1877</small> (மாதிரி இனம்)
# பேல்தௌர் சட்டமன்றத் தொகுதி

**பேல்தௌர் சட்டமன்றத் தொகுதி** *(Beldaur Assembly Constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது ககரியா மாவட்டத்தில் அமைந்துள்ளது. பேல்தௌர், ககஃடியா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# பேல்தௌர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2010 | பன்னாலால் சிங் படேல் | rowspan=3 | ஐக்கிய ஜனதா தளம் |
| 2015 |  |  |  |
| 2020 | } |  |  |
# காமோஸ்

ஆண்ட வெளிநாட்டு ஐக்சோஸ் வம்சத்தினரை போரில் விரட்டி அமைத்தமை குறித்த காமோசின் இரண்டாவது கல்வெட்டு, லக்சர் அருங்காசியம், லக்சர்]]  
**காமோஸ்** (*Kamose*), இரண்டாம் இடைநிலைக் காலத்தின் போது பண்டைய எகிப்தை ஆண்ட 17ஆம் வம்சத்தின் இறுதி மன்னர் ஆவார். இவர் மேல் எகிப்தின் தீபை நகரத்தை தலைநகராகக் கொண்டு மேல் எகிப்தை ஆண்டவர். மன்னர் காமோஸ் மேல் எகிப்தை 3 முதல் 5 ஆண்டுகள் வரை ஆட்சி செய்ததாக வரலாற்று அறிஞர்கள் கருதுகின்றனர்.
இவரது தந்தை செக்கனென்ரே தாவோ மற்றும் சகோதரர் முதலாம் அக்மோஸ் என்பவர் 18ஆம் வம்சத்தை நிறுவியர் ஆவார்.  
மன்னர் காமோஸ் ஆட்சிக் காலத்தில் கீழ் எகிப்தையும், சினாய் தீபகற்பத்தையும் கைப்பற்றி ஆண்ட பிலிஸ்தியர்கள் எனும் ஐக்சோஸ் வம்சத்தினரை போரிட்டு விரட்டி அடித்து கீழ் எகிப்து மற்றும் சினாய் தீபகற்பத்தை எகிப்துடன் இணைத்தார்.  
பார்வோன் காமோஸ் குஷ் இராச்சியத்தின் மீது படையெடுத்து வென்றார்.
# பி. வி. கே. பனயால்

**பி. வி. கே. பனயால்** (*P. V. K. Panayal*) என்ற புனைபெயரில் எழுதும் **பி. வி. குஞ்ஞிக்கண்ணன்** என்பவர் கேரளத்தைச் சேர்ந்த மலையாள எழுத்தாளரும் நாடக ஆசிரியரும் ஆவார்.